
ΠΡΟΤΥΠΗ ΓΙΑ ΥΠΟΒΟΛΗ ΜΕΣΩ GOV 
ΥΠΕΥΘΥΝΗ ΔΗΛΩΣΗ ΓΙΑ ΕΡΕΥΝΗΤΙΚΗ ΜΕΛΕΤΗ ΜΕ ΣΥΛΛΟΓΗ ΑΝΩΝΥΜΩΝ ΔΕΔΟΜΕΝΩΝ
(άρθρο 8 Ν. 1599/1986)
ΠΡΟΣ: ΤΟ ΓΕΝΙΚΟ ΝΟΣΟΚΟΜΕΙΟ ΠΕΙΡΑΙΑ ΜΕΤΑΞΑ
Με ατομική μου ευθύνη και γνωρίζοντας τις κυρώσεις που προβλέπονται από τις διατάξεις της παρ. 6 του άρθρου 22 του Ν. 1599/1986, δηλώνω ότι:
Η έρευνα με τίτλο: «………………………………………………………………………………………………» πραγματοποιείται υπό την ιδιότητά μου ως ……………………………………………………….στο πλαίσιο ……………………………… του Τμήματος ……………………………… του Πανεπιστημίου/Νοσοκομείου/Φορέα ……………………………………………………………
Η συλλογή των ερευνητικών δεδομένων θα πραγματοποιηθεί μέσω πλήρως ανώνυμου ερωτηματολογίου.
Το ερωτηματολόγιο έχει σχεδιαστεί κατά τρόπο ώστε να μη συλλέγονται στοιχεία που επιτρέπουν την άμεση ταυτοποίηση των συμμετεχόντων, όπως ονοματεπώνυμο, στοιχεία επικοινωνίας, ΑΜΚΑ, αριθμός μητρώου ή φακέλου ασθενούς ή άλλο άμεσο αναγνωριστικό στοιχείο.
Δεν θα αποδίδεται στους συμμετέχοντες μοναδικός κωδικός ο οποίος μπορεί να αντιστοιχιστεί με την ταυτότητά τους ούτε θα τηρείται κλειδί, κατάλογος ή άλλο αρχείο αντιστοίχισης μεταξύ συμμετεχόντων και απαντήσεων.
[Εφόσον πρόκειται για ηλεκτρονικό ερωτηματολόγιο:]
Έχει ελεγχθεί η χρησιμοποιούμενη πλατφόρμα και οι σχετικές ρυθμίσεις, ώστε η ερευνητική ομάδα να μη συλλέγει ή λαμβάνει στοιχεία όπως διεύθυνση IP, διεύθυνση ηλεκτρονικού ταχυδρομείου, λογαριασμό χρήστη, αναγνωριστικό συσκευής ή άλλο τεχνικό στοιχείο μέσω του οποίου μπορεί να συνδεθεί η απάντηση με συγκεκριμένο συμμετέχοντα.
Δεν θα χρησιμοποιούνται εξατομικευμένοι σύνδεσμοι ή άλλος μηχανισμός παρακολούθησης μέσω του οποίου μπορεί να προσδιοριστεί ποιος συμμετέχων υπέβαλε συγκεκριμένες απαντήσεις.
Οι ερωτήσεις του ερωτηματολογίου έχουν διαμορφωθεί κατά τρόπο ώστε να αποφεύγεται, στο μέτρο του ευλόγως δυνατού, η συλλογή συνδυασμού πληροφοριών που μπορεί να οδηγήσει στην έμμεση ταυτοποίηση συγκεκριμένου συμμετέχοντος.
Εφόσον υπάρχουν πεδία ελεύθερου κειμένου, οι συμμετέχοντες θα ενημερώνονται ρητά ότι δεν πρέπει να καταχωρίζουν ονοματεπώνυμα ή άλλες πληροφορίες που μπορούν να ταυτοποιήσουν τους ίδιους ή τρίτα πρόσωπα.
Δεν θα επιχειρηθεί με οποιονδήποτε τρόπο η ταυτοποίηση ή επαναταυτοποίηση των προσώπων που συμπλήρωσαν το ερωτηματολόγιο.
Τα στοιχεία που θα συλλεχθούν θα χρησιμοποιηθούν αποκλειστικά για τους σκοπούς της ανωτέρω μελέτης και τα αποτελέσματα θα παρουσιάζονται σε συγκεντρωτική μορφή.
Σε περίπτωση που κατά τη διεξαγωγή της μελέτης διαπιστωθεί ότι, παρά τον αρχικό σχεδιασμό, συλλέγεται πληροφορία η οποία επιτρέπει την άμεση ή έμμεση ταυτοποίηση συμμετέχοντος, τα σχετικά δεδομένα δεν θα εξακολουθήσουν να αντιμετωπίζονται ως ανώνυμα και το ζήτημα θα τεθεί υπόψη του Νοσοκομείου και του DPO πριν από την περαιτέρω επεξεργασία τους.
Δεν θα επιβαρυνθεί οικονομικά το Νοσοκομείο.

ΔΗΛΩΣΗ ΟΙΚΟΝΟΜΙΚΩΝ ΟΡΩΝ
Δηλώνω ότι η ερευνητική εργασία δεν έχει εξωτερικό χορηγό ή χρηματοδότηση και δεν προβλέπονται αμοιβές για τον Κύριο Ερευνητή ή τα μέλη της ερευνητικής ομάδας.
Η διεξαγωγή της έρευνας δεν συνεπάγεται πρόσθετη οικονομική επιβάρυνση του Νοσοκομείου ούτε απαιτεί χρήση πόρων, υλικών, εξοπλισμού ή υπηρεσιών πέραν της συνήθους λειτουργίας του.
Το πλήρες κείμενο της δήλωσης υποβάλλεται μέσω gov.gr σύμφωνα με το άρθρο 8 του ν. 1599/1986.

